**RĂVAŞ DE DOR**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În marea liniştită plouă -

Mie îmi pare-o-mbrăţişare,

Iubire între cer şi mare. 

E-o ploaie dăruită nouă...

Sunt singur, dar te văd mereu:

Te-aşterni (tăcut ca ploaia-n valuri

Etern topindu-se pe maluri)

Din ceruri în sufletul meu...

O zână îmi apare-n cale

Râzând în visu-mi ca-n poveste -

De la-nceput ştiu cine este:

Eşti tu! Săruturile tale

Trădează o suflare-astrală.

Iar eu, ştii bine, te iubesc

Neîncetat şi nebunesc!

E totul scris pe verticală.